বিচারপতি যাদবের বিরুদ্ধে FIR দায়েরের আর্জি, প্রধান বিচারপতিকে চিঠি আইনজীবীদের

নয়াদিল্লি: বিচারপতি শেখর যাদবের (Justice Shekhar Yadav) বিরুদ্ধে এফআইআর (FIR) দায়ের করার আর্জি জানিয়ে প্রধান বিচারপতি সঞ্জীব খান্নাকে (Chief Justice Justice Sanjeev Khanna) চিঠি দিলেন ১৩ জন বর্ষীয়ান আইনজীবী (SeniorLawyers)।

এলাহাবাদ হাইকোর্টে (Allahabad High Court) বিচারপতি যাদবের বিরুদ্ধে ইমপিচমেন্ট প্রস্তাব আনার দাবিতে হওয়া জনস্বার্থ মামলা খারিজ হয়েছে। সুপ্রিম কোর্টের কলেজিয়াম বিচারপতি যাদবকে ডেকে ভবিষ্যতে এমন মন্তব্য করার ব্যাপারে সতর্কবার্তা দিয়ে ছেড়ে দিয়েছে।

আরও পড়ুন: জেলা সফরে বেরোচ্ছেন মুখ্যমন্ত্রী, কর্মসূচি কী কী?

তারপরেও শুক্রবার সন্ধ্যায় সুপ্রিম কোর্টের ১৩ বর্ষীয়ান আইনজীবী বিচারপতি যাদবের বিরুদ্ধে সিবিআইকে দিয়ে এফ আই আর দায়ের করতে বলার আবেদনসহ চিঠি দিয়েছেন।

পূর্বতন প্রধান বিচারপতি ডি ওয়াই চন্দ্রচূড় বিচারপতি থাকাকালীন তৎকালীন প্রধান বিচারপতিকে যাদবের বিচারপতি হিসাবে নিয়োগের তীব্র বিরোধিতা করেছিলেন। তাঁর বক্তব্য ছিল, যাদবের কাজের অভিজ্ঞতা কম, রাষ্ট্রীয় স্বয়ংসেবক সংঘের সঙ্গে যোগাযোগ আছে, এমনকি ভারতীয় জনতা পার্টির আদর্শের প্রতি তিনি আস্থাবান। চিঠিতে উল্লেখ করেছেন ওই আইনজীবীরা।